Blant tidsskriftets ansvarlige redaktører var Eva Kolstad, Clara Ottesen, Kari Skjønsberg, Karin M. Bruzelius, Else Michelet, Torild Skard og Margunn Bjørnholt. NKFs leder var ofte, men ikke alltid eller automatisk, ansvarlig redaktør i tidsskriftet. Tidsskriftet hadde ellers en redaksjon av varierende omfang utnevnt av ansvarlig redaktør og tidvis en redaksjonssekretær (bl.a. Baby Johannessen). Tidsskriftets omfang varierte en del; i Skards og Bjørnholts redaktør- og ledertid var det ganske omfattende.